Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: — 271/2002. (XII. 20.) Korm. rendelet — már figyelembe
Paragraph Index: 653

— 271/2002. (XII. 20.) Korm. rendelet — már figyelembe vett. Ennek következtében jelentõs mértékben nõtt a bejelentések száma, ezért ki kellett alakítani egy országos szintû, európai viszonylatban is jelentõs CITES-nyilvántartást. A KvVM Természetvédelmi Hivatala és a VPOP között született együttmûködési megállapodás keretében megindult a vámszolgálatot ellátó tisztviselõk rendszeres képzése a végrehajtás hatékonyságának növelése érdekében. A korábbi környezetvédelmi alap által nyújtott támogatásból megépült a Fõvárosi Állat- és Növénykert területén az elkobzott védett állatok elhelyezését biztosító természetvédelmi mentõhely, ami jelentõs mértékben megkönnyítette az illegális eredetû élõ példányok elhelyezését. Az európai vadon élõ növények, állatok és természetes élõhelyeik védelmérõl szóló berni egyezmény hazai végrehajtásának fontos eredménye, hogy 2001-ben Magyarország csatlakozott az egyezmény által létrehozott és mûködtetett ún. Emerald-hálózathoz. Az elmúlt idõszak hiányossága, hogy a berni egyezmény megfelelõ szintû jogszabályban történõ kihirdetése nem történt meg. A vándorló vadon élõ állatfajok védelmére született bonni egyezmény végrehajtásában jelentõs eredmény, hogy hazánk az európai denevérek populációinak védelmérõl szóló (EUROBATS) és az afrikai-eurázsiai vándorló vízimadarak védelmérõl szóló megállapodáshoz (AEWA) is csatlakozott. A következõ idõszak kiemelt jogalkotási feladata az egyezmény sikeres hazai végrehajtásához szükséges megfelelõ jogi háttér biztosítása. A biológiai sokféleségrõl szóló egyezmény (CBD) hazai végrehajtása kapcsán legfontosabb feladatunk a nemzeti biodiverzitás-stratégia és -akcióprogram (NBSAP) megalkotása, amelynek alapanyagait az érintett szektorok elkészítették. Kilenc ágazati fejezetének — mezõgazdaság, biotechnológia, halászat, erdõgazdálkodás, vízgazdálkodás, vadászat, termõföld, bányászat, területfejlesztés és turizmus — véglegesítése viszont nem történt meg, ez a következõ tervidõszak feladata. Az egyezmény végrehajtásából adódó fontos feladat a nemzeti bizottság létrehozása is (a bizottsági feladatokat jelenleg a fenntartható fejlõdés titkársága látja el ideiglenes jelleggel. Az egyezmény sarkalatos pontja a biológiai sokféleség monitorozása. Ennek a feladatnak a nemzeti biodiverzitás-monitorozó rendszer részben eleget tesz, azonban 2003/142. szám hiányzik a fenntartható hasznosítás szempontjából számításba jöhetõ fajok (például kamilla, éti csiga) államilag finanszírozott nyomon követése, amirõl a továbbiakban szükséges gondoskodni. A másik, sokkal nehezebben megvalósítható feladat a káros hatású tevékenységek, aktivitások azonosítása és monitorozása, illetve a különbözõ monitorozó rendszerek összekapcsolása (például a növényvédelem, útfelügyelet adatai). Ugyancsak az egyezménybõl következik, hogy a genetikailag módosított szervezetek ökológiai hatásaival, illetve a megelõzéssel intézményes formában kell foglalkozni. Az Európa Tanács védnöksége alatt született meg az európai tájvédelmi egyezmény (firenzei egyezmény), amelyhez Magyarország még nem csatlakozott. Ennek fõ oka a tárcák közötti (NKÖM, KvVM) feladatmegosztás és az elsõdleges felelõsség tisztázatlansága. Az utóbbi két egyezmény sikeres végrehajtása érdekében a minisztériumok közötti együttmûködést javítani kell. 5.3.4.2. Egyéb kezdeményezések Az UNESCO MAB védnöksége alatt mûködõ bioszférarezervátum-hálózatrendszer tekintetében a Tvt. adta lehetõségekkel nem éltünk kellõképpen, és a fenntartható hasznosítás elvét sem érvényesítettük megfelelõen. Az UNESCO MAB programja keretében a Fertõ tó bioszféra-rezervátum kibõvítése — ez az egész Hanságot magában foglalja — felterjesztésre került. Az Európa Tanács kezdeményezésére létrehozott biogenetikai rezervátum rendszerébe eddig a Kolon-tó (Kiskunsági Nemzeti Park) az egyetlen bejelentett hazai terület. Az Európa Tanács Európa-diplomás területei közül az Ipolytarnóci õsmaradványok természetvédelmi terület kezelése példamutató volt, ezt bizonyítja, hogy magterületét, a „tarnóci õsélõhelyet” 2003. elején a KvVM és a Bükki Nemzeti Park Igazgatóság világörökség címre jelölte. Európa-diplomás területeink közül viszont a Kis- és Nagyszénás (Budai-hegység) nemzetközi kívánalmaknak megfelelõ kezelése és fenntartása sajnos nem valósult meg teljes körûen. E területek rehabilitációját a 2003-tól kezdõdõ ciklusban meg kell oldani. Az Európa Tanács és az UNEP által koordinált páneurópai biológiai és tájdiverzitási stratégia megvalósítása érdekében — a páneurópai ökológiai hálózat Magyarországra vonatkozó részeként — kijelölésre került a nemzeti ökológiai hálózat. Az elmúlt idõszakban a szaktárca a nemzetközi kötelezettségek tekintetében követte az ökológiai hálózattal kapcsolatos szabályozáshoz közvetve vagy közvetlenül kapcsolódó globális, páneurópai, európai, európai uniós, illetve regionális kezdeményezéseket, egyezményeket, megállapodásokat és akciókat. A kétoldalú együttmûködések tekintetében a környezõ országok természetvédelmi kormányzatával való kapcsolatépítés során több esetben kezdõdött meg konkrét együttmûködés a természetvédelmi kezelés, látogathatóság harmonizálásáról. Ezek közül a legfontosabb az Ausztriával való kapcsolat a Fertõ mentén (a Fertõ-Hanság Nemzeti Park és a Neusiedler See — Seewinkel Nemzeti Park között), a Horvátországgal való kapcsolat (a Duna- Dráva Nemzeti Park béda-karapancsai tájegysége és a horvát oldali Kopácsi-rét között) és a Szlovákiával való együttmûködés az Aggteleki-karszt és a Szlovák-karszt közös világörökséggé nyilvánítása kapcsán. Valamennyi nemzetipark-igazgatóság illetékességi területén vannak olyan védett és védelemre tervezett természeti területek, amelyek kapcsolódnak a környezõ országok természeti területeihez. Jelentõs a holland—magyar természetvédelmi együttmûködés. Hollandia a korábbi években is jelentõs anyagi támogatást nyújtott számos konkrét természetvédelmi projekthez, mint például kisebb-nagyobb léptékû vizesélõhely-rekonstrukciók, az EU 2078/92-es agrár-természetvédelmi regulációjához való csatlakozást elõsegítõ AVALON projekt és a veszélyeztetett élõhelyek állami tulajdonba vételének támogatása a Hortobágyi Nemzeti Park Igazgatóságnál (a Navat-patak tõzegmohalápja, Zsibolya-láp, Júlia-liget) az EECONET Action Fund segítségével. A 2003—2004-es idõszak fõ célja a Béda-Karapancsa (Duna-Dráva Nemzeti Park) és a horvát Kopácsirét alkotta, határon átnyúló védett terület kialakítását elõsegítõ vizesélõhely-rekonstrukciók kivitelezése. A holland—magyar természetvédelmi együttmûködés számos szálon összefonódik az Európai Természetvédelmi Központtal (ECNC). Az ECNC számos magas szintû nemzetközi szemináriumot és konferenciát szervezett az elmúlt idõszakban (Natura 2000; a természetvédelem finanszírozása stb.) Magyarországon. A Természetvédelmi Hivatal közremûködik az Európai Környezetvédelmi Ügynökség (EEA) Természetvédelem és Biodiverzitás Tematikus Központjának (EEA ETC/NPB) munkájában, illetve nemzetközi szintû adatszolgáltatási kapcsolatban áll az Európai Információs Hálózattal (EIONET). Az Egyesült Államok Nemzetipark-szolgálatával a szaktárca 2000. szeptemberében kötött együttmûködési megállapodást. Ennek alapján három hazai nemzetipark-igazgatóság (Hortobágyi, Aggteleki, Balaton-felvidéki) épített ki vagy készített elõ testvérparki együttmûködést amerikai partnerekkel, a Bükki Nemzeti Park Igazgatóságnál pedig geológiai vonalon indult meg a kapcsolatépítés. Az EUROPARC (Európai Nemzeti Parkok és Natúrparkok Szövetsége) PHARE-támogatásból finanszírozott szakember-szakismeret csereprogramja 1997. februártól

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes